
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3
U    I M E    R E P U B L I K E     H R V A T S K E

R J E Š E N J E
	
	Trgovački sud u Rijeci, OIB 88785964957, po sucu pojedincu Danieli Korlević, odlučujući o prijedlogu Financijske agencije, Regionalni centar Rijeka, F. Kurelca 8 za otvaranje stečajnog postupka nad dužnikom trgovačkim društvom 	 ARMENA d.o.o. za ugostiteljstvo i trgovinu, Rijeka, Škurinjska cesta 1, OIB 40140770070, dana 03. listopada 2016. godine  

r i j e š i o    j e

I. Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom ARMENA d.o.o. za ugostiteljstvo i trgovinu, Rijeka, Škurinjska cesta 1, OIB 40140770070.
II. Ročište radi saslušanja zastupnika dužnika po zakonu određeno za dan 03. studeni 2016. godine otkazuje se kao bespredmetno. 

Obrazloženje

Financijska agencija, Regionalni centar Rijeka podnijela je ovome sudu 15. ožujka 2016. godine prijedlog za otvaranje stečajnog postupka nad dužnikom ARMENA d.o.o. za ugostiteljstvo i trgovinu, Rijeka, Škurinjska cesta 1, OIB 40140770070 (dalje: dužnik).
Rješenjem posl. broj St-665/16-4 od 03. lipnja 2016. godine pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Sud je odredio saslušanje zastupnika dužnika po zakonu za dan 03. studenoga 2016. godine.
Do završetka prethodnog postupka, dužnik je postao sposoban za plaćanje što dokazuje potvrda Financijske agencije od 29. rujna 2016. godine (list 15 spisa) prema kojoj dužnik na dan 29. rujna 2016. godine na računima i novčanim sredstvima nema nepodmirenih osnova za plaćanje evidentiranih u Očevidniku redoslijeda osnova za plaćanje. 
Obzirom da je nakon podnošenja prijedloga za otvaranje stečajnog postupka utvrđeno da je dužnik postao sposoban za plaćanje, valjalo je temeljem čl.128. st.9. Stečajnog zakona (Narodne novine br. 71/15) postupak obustaviti i riješiti kao u izreci rješenja.	  
U Rijeci, 03. listopada 2016. godine
     Sudac
                                                                                                 Daniela Korlević   

UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, istekom osmoga dana od dana objave pismena na mrežnoj stranici e-Oglasne ploče sudova.


DNA:
- predlagatelju 
- zastupniku dužnika po zakonu  
- dužniku
- sudski registar
- FINA RIJEKA
- e-Oglasna ploča 

U Rijeci, 03.10.2016.g.

sudac
Daniela Korlević

